****

 **OBČINA VRANSKO – OBČINSKI SVET**

Vransko 59, 3305 Vransko

T: (03) 703 28 00, F: (03) 703 28 16, E: obcina.vransko@vransko.si

Številka: 846/2014 Vransko, 2.2.2014

**Z A P I S N I K**

**štaba civilne zaščite z dne 2.2.2014 ob 17.00, v sejni sobi občine Vransko**

**Prisotni:**

- člani civilne zaščite: Vladimir Reberšek, Marjan Pečovnik, Andrej Semprimožnik, Jadranka Kramar

- PGD- ji: Miha Pečovnik, Niko Stojakovič, Dejan Farčnik, Srečko Remic, Dani Granda

- OU: Franc Sušnik, Mateja Godler

- OŠ Vransko-Tabor, Majda Pikl

Ocena razmer:

Župan in poveljnik civilne zaščite podata oceno razmer za območje Občine Vransko:

* občasen izpad el. energije je na celotnem območju Občine Vransko (Zaplanina Limovce Klance Klokočovec, Lipa, Čreta, Jakov dol- Brce)
* SV del (širše območje Stopnika, Čeplje so brez elektrike že 24 ur
* izpad el. energije na daljnovodu Zahomce
* zaradi podrtega drevja popolna zapora cesta Ločica Zahomce z odsekom Ravne, Brce – Jakov dol
* zaradi neprekinjenega ledenega dežja in vse slabših razmer se stanje na celotnem območju občine slabša, zaradi padajočih dreves in lomljenja vejevja ne moremo zagotoviti varnosti in prevoznosti lokalnih cest in javnih poti in zagotovitvi varno rabo le teh

Na osnovi podane ocene razmer je štab sprejel naslednje sklepe:

Sklep št. 1.

Na dan 3.2.2014 se zapreta OŠ Vransko – Tabor in OE Vrtec Vransko (vključno z podružnično šolo Tabor in vrtcem Tabor) iz strani OŠ Vransko-Tabor se zagotovi dežurstvo

Sklep št. 2

Odpovejo se vsi pogodbeni šolski prevozi

Sklep št. 3

Občinski štab CZ poziva vse občane, da se ne odpravljajo od doma, če to ni nujno potrebno in opozarjamo na previdnost

Sklep št. 4

Zaradi potrebe po odstranitvi polomljenega drevja in vejevja, prosimo vse občane, ki znajo in so za to usposobljeni, da v ponedeljek in torek (3. In 4. 2. 2014) oz. takoj ko bodo to dopuščale razmere pomagajo pri odstranitvi podrtih dreves in vejevja.

S sprejetimi sklepi se seznani javnost na krajevno običajni način (mediji, regijski center, mojaObčina spletna stran)

Sklep št. 5

Naslednji sestanek štaba je jutri v ponedeljek ob 9.30 uri v sejni sobi Občine Vransko

Poveljnik civilne zaščite

Vladimir Reberšek l.r.